EkBass/fiwiki-20250220-pages-articles huggingface dataset:
Aliens vs. Predator 2

Aliens vs. Predator 2 () on Alien vs. Predator -elokuvan jatko-osa. Elokuvan ovat ohjanneet Strausen veljekset. Pääosassa nähdään muun muassa Reiko Aylesworth. Elokuvan ensi-ilta oli 4. tammikuuta 2008. == Juoni == Elokuvan tapahtumat sijoittuvat vuoteen 2004 heti Alien vs. Predator -elokuvan tapahtumien jälkeen. Alien vs. Predator -elokuvan lopussa syntynyt Predalien kylvää tuhoa Predatorien aluksessa aiheuttaen aluksen maahansyöksyn metsään lähellä coloradolaista pikkukaupunkia. Metsällä olevat isä ja poika näkevät tämän ja menevät tutkimaan alusta lähemmin, mikä koituu heidän kohtalokseen. Predalien kasvaa ja lisääntyy kylväen kasvavaa tuhoa ympäristöönsä. Predatorien kotiplaneetalta lähetetään kokenut eliittipredator nimeltä Wolf tutkimaan aluksen maahansyöksyä ja näin alkaa tappava kujanjuoksu kahden supertehokkaan tappajan välillä. Lopussa armeija päättää pudottaa ydinpommin kaupunkiin, etteivät alienit valtaa maailmaa. Neljä ihmistä selviytyy mukanaan predatorin plasma-ase, mutta armeija ei kerro tästä kenellekään. == Rooleissa == Luokka:Alien vs. Predator -elokuvat Luokka:Vuoden 2008 yhdysvaltalaiset elokuvat
Kulttuurikerros

Kulttuurikerros on tietylle paikalle muodostunut, erilaisista rakenteista, esineistä ja maakerrostumista kasautunut kerros. Kerroksen on aiheuttanut ihmisen toiminta. Kulttuurikerroksen kaivaminen ja dokumentointi on keskeisin osa kaupungeissa ja asuinpaikoilla tehtäviä arkeologisia kaivauksia. ==Lähteet== Luokka:Arkeologia
Lännentie

Lännentie (Storia del West) oli Villiin länteen sijoittuva, osittain todenperäisiin tapahtumiin pohjautuva sarjakuvalehti, jota julkaistiin Suomessa vuosina 1975–1988. Vuonna 2021 Story House Egmont aloitti julkaisemaan Lännentie-sarjaa uudelleen kronikkana Lehden tarinat olivat ilmestyneet alun perin italialaisessa Collana Rodeo -lehdessä. Italiassa lehteä julkaistiin vuosien 1967 ja 1980 välillä, yhteensä 162 numeroa. Suomessa julkaistiin 160 numeroa, joista neljä oli uusintakappaletta. Sarjan käsikirjoituksista vastaa Gino D’Antonio ja kuvittajina toimivat mm. Renzo Calegari, Renato Polese sekä Louis BermejoLännentie kutsuu jälleenStory house Egmont Viitattu 8.7.2023 Lännentiessä kuvataan Yhdysvaltain tapahtumia uudisraivaajien näkökulmasta 1800-luvun alusta asti. Lännentiessä ei keskitytä seuraamaan vain yhtä päähenkilöä, sillä Lännentie-tarinoiden edetessä aika kuluu ja hahmot vanhenevat ja jopa kuolevat. Sarjakuvan edetessä ajassa keskipisteeseen astuvat uudet sankarit. Tarinat lehdissä alkavat Brett McDonaldin saapuessa Yhdysvaltoihin vuonna 1804. Myöhemmät tarinat kertovat Brettin jälkeläisten vaiheista: Pat ja Brenda sekä näiden lapset Bill Adams, Ben ja Brett vaikuttavat moniin Yhdysvaltain historian tapahtumiin.Lännentie Story House Egmontin sivustolla Viitattu 8.7.2023 Lännentien kertomuksissa käsitellään Yhdysvaltojen historian käännekohtia, kuten esimerkiksi Alamon taistelu, intiaanisodat, kultaryntäys sekä Yhdysvaltojen sisällisota. Tarinoissa tavataan oikeita historiallisia hahmoja kuten Kit Carson, Daniel Boone, Allan Pinkerton, Wild Bill Hickok ja Buffalo Bill Varsinaisen Lännentie-sarjan jälkeen (1/1975–8/1981) lehdessä ilmestyi vielä sekalaisia sarjoja. Lännentiessä julkaistiin uusintana Villi Länsi -liuskojen Bill- Veljeksiä sekä Preeria liuskojen Timin seikkailuja. Ensimmäiset 72 kirjaa olivat lähes kaikki alkuperäisjärjestyksessä olevaa Storia del West-sarjaa, suomentamatta on jäänyt kolme tarinaa. Storia del West-sarjan jälkeen Lännentie jatkui Storia del West -uusinnoilla sekä mm. Collana Rodeo-lehden 50-60-lukujen liuskalehdistä olevilla uusinnoilla. Lännentien viimeisenä vuotena 1988 numeroissa 2-12 kaksi sankaria Hondo ja Cochise edustavat kuitenkin Bonelli-kustantamoaMoog Konttisen Arkisto LännentiestäViitattu 8.7.2023 ==Lähteet== Luokka:Italialainen sarjakuva Luokka:Western-sarjakuvat Luokka:Ilmestymästä lakanneet suomalaiset sarjakuvalehdet
Ammunnan Euroopan-mestaruuskilpailut 2007 - 10 m liikkuvamaali, sekajuoksut,
miehet

10 m liikkuvanmaalin, sekajuoksuissa miehet ampuvat 40 laukausta. Joukkuekilpailussa joukkueen muodostavat kolme saman maan kilpailijaa. Miesten 10 m liikkuvanmaalin, sekajuoksuissa EM-kilpailut 2007 järjestettiin 14. maaliskuuta, Deauvillessä. ==Henkilökohtainen kilpailu== Kilpailija Kilpailija 1 sarja 2 sarja 3 sarja 4 sarja Tulos Łukasz Czapla 96 98 97 99 390 Vladyslav Prijanišnikov 97 100 97 95 389 Miroslav Januš 97 95 96 94 382 4\. József Sike 96 93 94 98 381 5\. Niklas Bergström 98 89 97 97 381 6\. Miroslav Jurco 93 97 96 93 379 7\. Tomas Caknakis 96 94 96 93 379 8\. Maksim Stepanov 95 98 91 94 378 9\. Bedrich Jonas 92 95 93 96 376 10\. Krister Holmberg 92 93 97 94 376 11\. Aleksandr Zinenko 90 100 89 94 373 12\. Dmitri Lykin 96 90 89 96 371 13\. Aleksandr Blinov 95 91 94 90 370 14\. Peter Willert 93 93 84 96 366 15\. Oleksandr Ulvak 90 91 91 94 366 16\. Peter Planovsky 91 89 96 89 365 17\. Tamas Tasi 91 87 92 94 364 18\. Sami Pesonen 84 91 93 94 362 19\. Peter Pelach 92 84 92 94 362 20\. Tibor Szabo 90 93 87 92 362 21\. Espen Krogstad 93 87 95 86 361 22\. Tobias Schoensteiner 72 97 93 90 352 23\. Ola Stene 89 81 91 83 344 ==Joukkue kilpailu== Joukkue 1 sarja 2 sarja 3 sarja 4 sarja Tulos 285 284 285 283 1137 Miroslav Januš 97 95 96 94 382 Tomas Caknakis 96 94 96 93 379 Bedrich Jonas 92 95 93 96 376 277 291 277 283 1128 Vladyslav Prijanišnikov 97 100 97 95 389 Aleksandr Zinenko 90 100 89 94 37 Oleksandr Ulvak 90 91 91 94 366 286 279 274 280 1119 Maksim Stepanov 95 98 91 94 378 Dmitri Lykin 96 90 89 96 371 Aleksandr Blinov 95 91 94 90 370 4\. 277 273 273 284 1107 József Sike 96 93 94 98 381 Tamas Tasi 91 87 92 94 364 Tibor Szabo 90 93 87 92 362 5\. 276 270 284 276 1106 Miroslav Jurco 93 97 96 93 379 Peter Planovsky 91 89 96 89 365 Peter Pelach 92 84 92 94 362 ==Lähteet== * Ranskan ampumaurheiluliiton tietokanta Luokka:Ammunnan Euroopan-mestaruuskilpailut 2007
Woody Dumart

Woodrow Wilson Clarence "Woody" Dumart (23. joulukuuta 1916 Kitchener, Ontario – 19. lokakuuta 2001) oli kanadalainen jääkiekkoilija, joka edusti Boston Bruinsia National Hockey League -liigassa. Bill Cowleyn ja Milt Schmidtin kanssa Woody Dumart auttoi Bruinsin voittamaan kahdesti Stanley Cupin. Hän kuului Bostonin niin sanottuun Kraut Line -ketjuun Schmidtin ja Bobby Bauerin ohella. == Saavutuksia == * Stanley Cup 1939 ja 1941 * NHL:n kakkostähdistössä 1940, 1941 ja 1947 * Hockey Hall of Fameen 1992 Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1916 syntyneet Luokka:Vuonna 2001 kuolleet
Blake Lively

Blake Ellender Lively (synt. Blake Ellender Brown; s. 25. elokuuta 1987 Tarzana, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa Neljä tyttöä ja maagiset farkut ja Accepted sekä televisiosarjassa Gossip Girl. Mentyään naimisiin näyttelijä Ryan Reynoldsin kanssa vuonna 2012 Lively muutti Bedfordiin, New Yorkiin. == Elämä == Blake Lively on nuorin viidestä sisaruksesta, joista muutkin ovat tai ovat olleet mukana viihdeteollisuudessa. Hänen vanhempansa ovat näyttelijät Ernie (ent. Brown) ja Elaine (o.s. McAlpin) Lively. Blake Livelylla on yksi isoveli Eric, siskopuolet Lori ja Robyn sekä velipuoli Jason. Lively kävi koulua Burbank High Schoolissa Burbankissa. Hän ei alun perin ollut erityisen kiinnostunut näyttelemisestä ja aikoi mennä Stanfordin yliopistoon, kunnes hänen veljensä agentti lähetti hänet pariin koe-esiintymisiin. Niiden kautta hän sai muun muassa Bridgetin roolin elokuvasta Neljä tyttöä ja maagiset farkut vuonna 2005. Lively näytteli myös Neljän tytön jatko-osassa sekä sai myös merkittävät roolit elokuvista Green Lantern (2011) ja Raakalaiset (2012). Vuonna 2016 hän näytteli Woody Allenin elokuvassa Café Society. Lively on ollut mainoskasvona L'Oréalille sekä Guccin hajuvedelle. Blake Lively seurusteli vuosina 2007–2010 Gossip Girlistä tutun vastanäyttelijänsä Penn Badgleyn kanssa. Hän tapaili myös näyttelijä Leonardo DiCapriota toukokuusta lokakuuhun 2011. Syyskuussa 2012 Lively meni naimisiin Ryan Reynoldsin kanssa. Heillä on neljä tytärtä (s. 2014, 2016, 2019 ja 2023). == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1998 Sandman Sandman Trixie / Hammaskeiju 2005 Neljä tyttöä ja maagiset farkut The Sisterhood of the Traveling Pants Bridget Vreeland 2006 Accepted Accepted Monica Moreland 2006 Simon Says Simon Says Jenny 2007 Elvis and Anabelle Elvis and Anabelle Annabelle Leigh 2008 Neljä tyttöä ja maagiset farkut 2 The Sisterhood of the Traveling Pants 2 Bridget Vreeland 2009 New York, I Love You New York, I Love You Gabrielle DiMarco 2009 Pippa Leen elämä The Private Lives of Pippa Lee Pippa Lee nuorena 2010 The Town The Town Kristina ”Kris” Coughlin 2011 Hick Hick Glenda 2011 Green Lantern Green Lantern Carol Ferris 2012 Raakalaiset Savages Ophelia ”O” Sage 2015 The Age of Adaline The Age of Adaline Adaline Bowman 2016 Café Society Café Society Veronica Hayes 2016 The Shallows The Shallows Nancy Adams 2017 All I See Is You All I See Is You Gina 2018 Missä on Emily? A Simple Favor Emily Nelson 2024 Deadpool & Wolverine Deadpool & Wolverine Wanda Wilson / Ladypool (äänirooli) 2024 Se päättyy meihin It Ends with Us Lily Bloom Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Huomioita 2007–2012 Gossip Girl Gossip Girl Serena van der Woodsen Päärooli; 121 jaksoa 2008–2010 Saturday Night Live Saturday Night Live juontaja 3 jaksoa == Lähteet == == Aiheesta muualla == * *Blake Lively -fanisivut. Luokka:Yhdysvaltalaiset elokuvanäyttelijät Luokka:Vuonna 1987 syntyneet Luokka:Elävät henkilöt Luokka:Seulonnan keskeiset artikkelit
Bradley Wright-Phillips

Bradley Edward Wright-Phillips (s. 12. maaliskuuta 1985 Lewisham, Lontoo) on englantilainen jalkapalloilija, joka pelaa hyökkääjänä MLS-seura New York Red Bullsissa. Wright-Phillips on entisen Arsenalin huippuhyökkääjän Ian Wrightin poika. Hän oli Manchester Cityn reservijoukkueen paras maalintekijä kaudella 2003–2004. Hän viimeisteli Manchester Cityn edustusjoukkueessa pelaamissaan 32 ottelussa kaksi maalia ennen siirtymistään Southamptoniin 5. heinäkuuta 2006. Southamptonin edustusjoukkueessa kaudella 2006–2007 Bradley Wright-Phillips viimeisteli 11 osumaa. Hän on pelannut myös Englannin nuorisomaajoukkueessa. Hänen velipuolensa Shaun Wright-Phillips (Ian Wrightin ottopoika) edustaa Valioliigajoukkue Queens Park Rangersia. ==Tilastot== Tilanne 2011-11-20."Bradley Wright-Phillips". Soccerbase. Centurycomm. Retrieved 16 February 2011. Seura Kausi Sarja FA Cup League Cup Muut Yhteensä S M S M S M S M S M Manchester City 2004–05 14 1 1 0 2 0 — — 17 1 2005–06 18 1 5 0 0 0 — — 23 1 Yhteensä 32 2 6 0 2 0 0 0 40 2 Southampton 2006–07 39 8 2 0 3 3 — — 44 11 2007–08 39 8 3 0 1 0 — — 43 8 2008–09 33 6 0 0 1 0 — — 34 6 Yhteensä 111 22 5 0 5 3 0 0 121 25 Plymouth Argyle 2009–10 15 4 1 0 0 0 — — 16 4 2010–11 17 13 1 0 1 0 2 0 21 13 Yhteensä 32 17 2 0 1 0 2 0 37 17 Charlton Athletic 2010–11 21 8 0 0 0 0 0 0 21 8 2011–12 17 14 1 0 0 0 0 0 18 14 Yhteensä 38 22 1 0 0 0 0 0 39 22 Uralla yhteensä 213 63 14 0 8 3 2 0 237 66 ==Lähteet== Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Helsingin Uusi yhteiskoulu

Helsingin Uusi yhteiskoulu on yksityinen peruskoulu ja lukio Helsingissä. Vuonna 1899 perustettu koulu sijaitsi aluksi Kruununhaassa, mutta muutti vuonna 1967 Pihlajamäkeen. Koulussa on painotetun opetuksen luokat kuvataiteessa ja osittain englanninkielisessä opetuksessa. Peruskoulussa on myös erityisluokkia. Lukiossa toimii yleislukion lisäksi kuvataidelinja. Aiemmin yhteishaussa oli mahdollista pyrkiä myös kirjallisuuslinjalle, mutta opetussuunnitelman muutoksen myötä kirjallisuusopinnot muuttuivat kaikille avoimiksi vuonna 2016. Vuonna 2023 peruskoulussa oli noin 410 oppilasta ja lukiossa noin 280 opiskelijaa. ==Historia== Lukion pääsyraja 2000–2024 Vuosi Yleislinja, keskiarvo Kuvataidelinja, pisteraja, max 12 pistettä (ennen vuotta 2017 painotettu keskiarvo) Kirjallisuuslinja, painotettu keskiarvo 2000–2001 7,8 8,00 2001–2002 7,30 7,73 2002–2003 7,10 7,47 2003–2004 7,20 7,75 2004–2005 7,18 7,53 2005–2006 7,20 7,57 2006–2007 7,23 8,01 2007–2008 7,25 7,63 2008–2009 7,33 7,13 2009–2010 7,50 7,00 7,13 2010–2011 7,42 8,12 7,69 2011–2012 7,75 7,06 7,36 2012–2013 7,56 7,65 7,38 2013–2014 7,55 8,06 7,75 2014–2015 7,50 7,65 9,63 2015–2016 7,50 8,71 9,11 2016–2017 7,58 8,18 2017–2018 7,50 9,06 2018–2019 7,67 8,00 2019–2020 7,75 9,69 2020–2021 8,08 9,90 2021–2022 8,08 10,09 2022–2023 8,08 10,13 2023–2024 7,5 8,94 2024–2025 7,58 9,09 Lucina Hagman oli yhteiskouluaatteen uranuurtajia Suomessa ja hän oli ollut jo aiemmin perustamassa Helsingin Suomalaista Yhteiskoulua ja oli toiminut sen ensimmäisenä rehtorina. Vuonna 1899 hän perusti oman koulun, jonka omisti vuoteen 1938 ja oli samalla sen ensimmäisenä rehtorina vuoteen 1935. Koulu toimi lähes alusta alkaen osoitteessa Kirkkokatu 12, johon valmistui oma koulutalo 1902. Vuonna 1938 koulun ylläpitäjäksi perustettiin osakeyhtiö, jolle Hagman luovutti irtaimiston, mutta ei rakennusta. Koulu jäi kuitenkin hänen omistamaansa taloon edelleen vuokralaiseksi. Vuosina 1950–1951 Hagmanin perilliset kävivät oikeutta koulun johtokuntaa vastaan voidakseen irtisanoa vuokrasopimuksen ja myydä talon. Korkein hallinto-oikeus kuitenkin ratkaisi asian koulun hyväksi ja sopimus uusittiin myös sen jälkeen, kun Helsingin yliopisto tuli talon omistajaksi 1956. Vuonna 1965 koulu siirtyi Pihlajamäkeen, jonne valmistui uusi koulutalo 1967.Helsingin Uusi yhteiskoulu Yksityisten oppikoulujen verkkomatrikkeli Rakennuksen on suunnitellut koulujen suunnittelijana tunnettu Osmo Sipari.Osmo Sipari (1922–2008) Pihlajamäki.info. Viitattu 7.3.2012. Kirkkokadun talo purettiin 1972, ja sen tilalla on nykyään Suomen sisäasiainministeriön rakennus. Helsingin Uusi yhteiskoulu kuuluu niihin yksityiskouluihin, jotka välttivät kunnallistamisen peruskouluun siirryttäessä vuonna 1977. Koulun omistaa Helsingin Uusi Yhteiskoulu -osakeyhtiö. == Lähteet == == Aiheesta muualla == *Koulun verkkosivut Luokka:Helsingin lukiot Luokka:Helsingin peruskoulut Luokka:Malmi
BMW Sauber F1.08

BMW Sauber F1.08 on Formula 1 -auto, jota BMW Sauber -talli käyttää kaudella . Auto julkistettiin 14. tammikuuta 2008 Münchenissä Saksassa. Autoa kilpailuissa ajavat Nick Heidfeld ja Robert Kubica. Edellisellä kaudella valmistajien MM-sarjassa toiseksi sijoittunut talli haluaa uudella autollaan haastaa kärkitallit Ferrarin ja McLarenin. BMW toivoo myös, että uudella autolla se pystyisi nousemaan voittajatalliksi nyt kolmannella kaudellaan F1:ssä. Australian GP:stä autolla saavutettiin toinen sija ja keskeytys, kun Heidfeld ajoi toiseksi ja Kubica keskeytti Kazuki Nakajiman törmättyä häneen. Malesian GP:ssä Kubica ajoi autolla toiseksi ja Heidfeld kuudenneksi. Lisäksi Hedifeld ajoi kilpailun nopeimman kierroksen. Bahrainin GP:ssä Kubica ajoi paalulta kilpailun kolmanneksi. Heidfeld oli neljäs. Lisäksi talli nousi valmistajien MM-sarjan johtoon. Turkin GP:ssä tallilla oli suuria vaikeuksia renkaiden lämmittämisen kanssa. Kilpailussa Kubica nousi viidennestä lähtörudusta neljänneksi ja Heidfeld yhdeksännestä lähtöruudusta viidenneksi. Monacon GP:ssä Kubica oli jälleen palkintokorokkeella, tällä kertaa hän sijoittui toiseksi. Kanadan GP:ssä talli saavutti historiansa ensímmäisen voiton kaksoisvoitolla järjestyksessä Kubica-Heidfeld. Voitto oli samalla Kubican uran ja Puolan historian ensimmäinen. Pohjois-Amerikan ainoan kilpailun jälkeen tallia odotti niin sanotusti "paluu arkeen". Kubica sijoittui Ranskan GP:ssä viidenneksi ja Heidfeld kolmanneksitoista. ==Formula 1 -tulokset== Lihavointi tarkoittaa paalupaikkaa ja kursivointi kilpailun nopeinta kierrosta. Asteriski (*) tarkoittaa kauden olevan kesken ja sijoituksen olevan tämänhetkinen. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2008 BMW Sauber BMW P86/8 V8 AUS MAL BHR ESP TUR MON CAN FRA GBR GER HUN EUR BEL ITA SGP JPN CHN BRA 135 3. Nick Heidfeld 2 6 4 9 5 14 2 13 2 4 10 9 2 5 6 9 5 10 Robert Kubica Kesk. 2 3 4 4 2 1 5 Kesk. 7 8 3 6 3 11 2 6 11 ==Lähteet== ==Aiheesta muualla== *Kuvia autosta Luokka:Formula 1 -kausi 2008 Luokka:BMW Sauberin Formula 1 -autot
Alta Car and Engineering Company

Alta Car and Engineering Company oli brittiläisen Geoffrey Taylorin perustama autourheilutalli. Se osallistui viiteen Formula 1 -sarjan MM-kilpailuun kausilla –, joista paras tulos oli Geoff Crossleyn ajama yhdeksäs sija vuoden 1950 Belgian GP:ssä. F1-sarjan ulkopuolisissa kilpailuissa talli onnistui ajamaan muutaman palkintosijan. Talli osallistui myös ylämäkikilpailuihin. Kilpa-autojen lisäksi Alta Car and Engineering Company valmisti myös moottoreita. thumb|left|250px|Altan auto noin vuodelta 1938. Autolla osallistuttiin ylämäkikilpailuihin. ==Tilastot ja saavutukset F1-sarjassa== (avain) Vuosi Talli Auto Moottori Renkaat Kuljettajat 1 2 3 4 5 6 7 8 1950 Geoff Crossley/ Joe Kelly Alta GP Alta L4s GBR MON 500 SWI BEL FRA ITA Geoff Crossley Kesk. 9 Joe Kelly NC 1951 Joe Kelly Alta GP Alta L4s SWI 500 BEL FRA GBR GER ITA ESP Joe Kelly NC 1952 Peter Whitehead Alta F2 Alta L4 SWI 500 BEL FRA GBR GER NED ITA Peter Whitehead Kesk. Graham Whitehead 12 ==Lähteet== Luokka:Brittiläiset Formula 1 -tallit Luokka:Formula 1 -valmistajat
Helvettiin jäätynyt

"Helvettiin jäätynyt" on industrial metal -yhtye Ruoskan ensimmäinen singlejulkaisu sen viidenneltä studioalbumita Rabies. ”Helvettiin jäätynyt” -kappaleen lisäksi levyllä on kaksi Turmion Kätilöistä tutun MC Raaka Peen tekemää remiksausta kappaleista ”Irti” ja ”Kosketa”. == Kappaleet == # # # == Lähteet == Luokka:Ruoskan kappaleet Luokka:Vuoden 2008 kappaleet
Tietäjä (lehti)

Tietäjä oli teosofisen seuran suomalaisen osaston äänenkannattaja, jota julkaisi Teosofinen Kirjakauppa ja Kustannusliike sekä myöhemmin O.Y. Tietäjä. Lehti ilmestyi vuosien 1908–1920 välillä, minkä jälkeen lehden nimeksi tuli Ruusu-Risti — okkultinen aikakauskirja. Lehti aloitti nimellä Omatunto vuonna 1905 ja muutettiin Tietäjäksi vuonna 1908 lehden päätoimittajaksi tulleen Pekka Ervastin aloitteesta. ==Toimittajia ja kirjoittajia vuosien varrelta== *Aarni Kouta *Eino Leino *Ilma Virtala *Kaarlo Atra *L. Onerva *Larin Kyösti *Pekka Ervast *Väinö Valvanne *Tuovi Tenetti *J. R. Hannula ==Lähteet== ==Aiheesta muualla== *Pekka Ervastin kotisivut Luokka:Suomalaiset teosofiset lehdet
Loparex

Loparex Group on erikois- ja irrokepapereita valmistava konserni. Konsernin liikevaihto on noin 400 miljoonaa euroa vuodessa. Tehtaat sijaitsevat Alankomaissa, Yhdysvalloissa, Intiassa ja Kiinassa. Konsernin omistaa hollantilainen pääomasijoitusyhtiö AAC Capital Partners (aikaisemmalta nimeltään ABN Amro Capital). ==Historia== Vuonna 1906 kamariherra Hjalmar Linder perusti sulfaattiselluloosaa tuottavan tehtaan Lohjan Pitkäniemeen. Yhtiön nimeksi tuli tuolloin Lojo Cellulosafabriks Ab. Vuonna 1929 yhtiö siirtyi Haarlan suvun omistukseen. Tuotanto monipuolistui, kun vuonna 1938 valmistui tehtaan ensimmäinen paperikone. Samana vuonna yhtiön nimeksi tuli Lohja-Kotka Oy. Paperin jalostus tehtaassa alkoi vuonna 1963. Vuonna 1968 yhtiön osakekanta siirtyi Joutseno-Pulpille. Sellun valmistus päättyi vuonna 1979, ja vuonna 1980 Joutseno-Pulp yhdistyi Rauma-Repolaan. Vuonna 1983 Lohja- Kotka Oy:n uudeksi nimeksi tuli Lohjan Paperi Oy. Vuonna 1985 Lohjan Paperi osti englantilaisen Sterling Coated Materials Ltd:n. 1990-luvulla yhtiö siirtyi emoyhtiönsä mukana ensin vuonna 1990 Repolaan ja vuonna 1995 UPM- Kymmeneen. Vuonna 1998 Lohjan Paperi osti yhdysvaltalaisen Daubert Coated Products Inc:in. Vuonna 2001 Lohjan Paperi osti hollantilaisen Rexam Releasen. Hieman myöhemmin yhtiö nimeksi tuli Loparex Oy. Vuonna 2004 yhtiö avasi tehtaan Kiinan Guangzhouhun. Tehtaan avajaisiin osallistui muun muassa silloinen ulkomaankauppaministeri Paula Lehtomäki. Yhtiön omistaja vaihtui vuonna 2005, kun ABN Amro osti yhtiön koko osakekannan UPM-Kymmeneltä. Vuonna 2008 Loparex group myi Suomessa ja Isossa-Britanniassa sijaitsevat tehtaansa Mondi Groupille. ==Loparex Oy== Loparex Oy oli Loparex Groupin Suomen tytäryhtiö, joka toimi osana Loparex Groupia syyskuuhun 2008 saakka. Yhtiöllä oli reilut 400 työntekijää Lohjan paperitehtaassa. Huhtikuussa 2008 Loparex Group ilmoitti myyvänsä Suomen ja Britannian tehtaansa, mukaan lukien Loparex Oy:n, eteläafrikkalaiselle Mondille.Metsäjätti Mondi osti Loparexin Lohjan tehtaan − YLE uutiset 14.4.2008 ==Lähteet== * ===Viitteet=== Luokka:Paperinvalmistajat
Omatunto (lehti)

Omatunto oli teosofinen aikakauslehti, jonka perustivat Pekka Ervast, Veikko Palomaa ja Martti Humu vuonna 1905. Vastaavaksi toimittajaksi valittiin Martti Humu. Vuonna 1908 Ervast sai lehden julkaisuoikeudet, jonka jälkeen lehti jatkoi ilmestymistään nimellä Tietäjä. == Toimittajia ja kirjoittajia vuosien varrelta == * Arvid Järnefelt * Martti Humu (oikealta nimeltään Maria Ramstedt) * Pekka Ervast == Lähteet == == Aiheesta muualla == * Pekka Ervastin kotisivut Luokka:Suomalaiset teosofiset lehdet Luokka:Teosofia
Sormen keskinivel

Sormen keskinivel () muodostuu sormen tyvijäsenen ja keskijäsenen välille. Kavio- ja sorkkaeläimillä niveltä kutsutaan kehäniveleksi. ==Sormen keskinivelen nivelsiteet== * Sormen keskinivelen sivusiteet () * Sormen keskinivelen kämmenpuoleiset nivelsiteet () ==Katso myös== * Sormen kärkinivel * Sormen tyvinivel Luokka:Eturaajan nivelet
Matti Korteniemi

Matti Korteniemi (s. 1955) on suomalainen poliitikko ja opettaja. Politiikkaan Korteniemi tuli mukaan vuoden 2004 kuntavaaleissa Lounais-Lapin Vihreiden ehdokkaana. Hän toimi Lapin vihreiden puheenjohtajana 2008–2011. Korteniemi oli Tornion kaupunginvaltuutettu 2009–2012 ja sosiaali- ja terveyspalvelujen lautakunnan jäsen. Korteniemi oli myös Lapin Liiton valtuuston ja tarkastuslautakunnan jäsen vuosina 2009–2012.Lapin Liitto Korteniemi on harrastanut järjestötoimintaa olemalla muun muassa Matemaattisten aineiden opettajien liitto MAOLin hallituksessa vuosina 1999–2005, Opetusalan Ammattijärjestö OAJ:n Tornion paikallisyhdistyksen hallituksessa ja myös Tornion Rotarit-toiminnassa. Korteniemi on matemaattisten aineiden lehtori Putaan koulussa Torniossa. Hän on naimisissa. == Lähteet == == Aiheesta muualla == * Matti Korteniemen blogi Luokka:Vihreän liiton poliitikot Luokka:Tornion kaupunginvaltuutetut Luokka:Suomalaiset opettajat Luokka:Vuonna 1955 syntyneet Luokka:Elävät henkilöt
Sør Arena

Sør Arena on IK Start -jalkapallojoukkueen kotistadion Norjan Kristiansandissa. Se sijaitsee Lundin kaupunginosassa. Stadion avattiin vuoden 2007 jalkapallokauden alkua varten. Stadionilla pidetään myös konsertteja. Maaliskuussa 2009 talousvaikeuksiin joutunut IK Start myi loput stadionista pääsponsorilleen ja omistajalleen Sparebanken Sør -pankille 2600 kruunulla. Jo aiemmin noin puolet stadionin konttoritiloista oli ollut Rasmussengruppenin omistuksessa. == Ominaisuudet == Stadion rakennettiin korvaamaan vanhentunut Kristiansandin stadion pääasiassa jalkapalloa varten, joten siinä ei ole esimerkiksi juoksuratoja katsomoiden ja ruohomaton välillä. Kaikki jalkapallokatsomopaikat ovat katettuja. Peruskatsomoiden lisäksi stadionilla on 16 sponsoriaitiota ja muun muassa 500-paikkainen gourmet-ravintola. Tiloissa toimivat myös Startin hallinto, myymälä ja harjoittelutilat. Jalkapallo-otteluiden yleisöennätys on 14 448, kaudella 2007. Stadion on rakennettu myös laajamittaisia konsertteja varten. Yli 20 000 katsojaa kerännyt ensikonsertti oli 26. kesäkuuta 2007, esiintyjänä Elton John.http://ikstart.no/articlelistwide.aspx?m=316&amid;=65741 ==Lähteet== ==Aiheesta muualla== *Sør Arenan sivut Luokka:Kristiansand Luokka:Norjan jalkapallostadionit
Koskikarat

Koskikarat (Cinclus) on varpuslintusuku, joka kuuluu koskikarojen heimoon (Cinclidae). Koskikarat ovat kottaraisen kokoisia ja saman muotoisia, juoksevan veden äärellä eläviä varpuslintuja. Niitä on 5 lajia, jotka elävät etäällä toisistaan. Ne syövät pääasiassa vesihyönteisiä ja nilviäisiä, joita ne saalistavat sukeltamalla ja uimalla puron pohjaan ja kävelemällä vastavirtaan. Sukeltaessa niiden sierainten peitoksi vetäytyy ohut kalvo. Sukupuolet ovat samanvärisiä. Koskikarat pesivät tavallisesti virtaavan veden tuntumassa. Pyöreä pesä on isokokoinen. Munat ovat valkoisia ja niitä on tavallisesti 4 tai 5. Haudonta-aika on 12–18 päivää. Poikaset viipyvät pesässä noin 3 viikkoa. Koskikarat * Koskikara Cinclus cinclus * Aasiankoskikara Cinclus pallasii * Amerikankoskikara Cinclus mexicanus * Andienkoskikara Cinclus leucocephalus * Argentiinankoskikara Cinclus schulzii == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 Luokka:Koskikarat
NRO

NRO () on yksi Yhdysvaltain 16 tiedustelupalvelusta. NRO on Yhdysvaltain puolustusministeriön alainen virasto. Se operoi Yhdysvaltain vakoilusatelliitteja ja rahoittaa niiden suunnittelun ja rakentamisen. NRO työskentelee läheisesti NSA:n (Kansallinen turvallisuusvirasto), NGA:n, CIA:n ja DIA:n kanssa kooten kaikki satelliiteilla ja ilma-aluksilla kerätyn tiedusteluaineiston. Vuoden 2010 huhtikuussa NRO:n johtaja Bruce Carlson vaati organisaation salaisen budjetin nostamista mm. teknologian kehityksen rahoitusta varten. http://www.spacenews.com/military/100414-nro-chief- technology-funding.html Tämä tapahtui sen jälkeen, kun sekä NOAAn ja puolustusministeriön yhteinen NPPOESS-satelliittiurakka että NASAn Constellation-ohjelma katkaistiin suurten kustannusylitysten vuoksi – nämä tilausten peruutukset merkitsevät avaruusteollisuudelle tulon menetyksiä. Vuoden 2010 syyskuussa NRO:n johtaja valitti rahoituksensa marginaalisuutta, koska budjetti on pysynyt dollarimäärässä vakiona. Satojen miljoonien dollarien rahoituksella tilataan vuosittain Raytheonilta, Northrop Grummanilta, Boeingilta (mm. Future Imagery Architecture -tilaus) ja Lockheed Martinilta.https://archive.today/20130428001913/http://www.spacenews.com/military/classified- procurement.html ==Eräitä johtajia== * Hans Mark, Ph.D., ilmavoimien alivaltiosihteeri (under secretary of the Air Force) ja NRO:n johtaja vuosina 1977–1979 * Edward C. Aldridge Jr., ilmavoimien alivaltiosihteeri ja NRO:n johtaja vuosina 1981–1988 * Martin C. Faga, ilmavoimien alivaltiosihteeri ja NRO:n johtaja vuosina 1989–1993 * Jeffrey K. Harris, ilmavoimien alivaltiosihteeri ja NRO:n johtaja vuosina 1994–1996 * Keith R. Hall, ilmavoimien alivaltiosihteeri ja NRO:n johtaja vuosina 1997–2001 * Peter B. Teets, ilmavoimien alivaltiosihteeri ja NRO:n johtaja vuosina 2001–2005 * Donald M. Kerr, Ph.D., ilmavoimien alivaltiosihteeri (Intelligence Space Technology) ja NRO:n johtaja vuosina 2005–2007 * Scott F. Large, ilmavoimien alivaltiosihteeri (Intelligence and Space Technology) ja NRO:n johtaja vuosina 2007–2009 * Bruce Carlson, kenraali (evp.) Yhdysvaltain ilmavoimista, 2009 – 20. heinäkuuta 2012. http://www.spacenews.com/military/120420-nro-director- stepping-down.html NRO Director Stepping Down in July, Spacenews, 20.4.2012 ==Katso myös== * Luettelo tiedustelupalveluista * Maailmanlaajuista joukkovalvontaa koskevat paljastukset (2013 alkaen) == Lähteet == == Aiheesta muualla == * NRO:n viralliset kotisivut. * SpaceNewsin kesän 2010 artikkeli NROn muutoksista Luokka:Yhdysvaltain tiedusteluorganisaatiot Luokka:Yhdysvaltain puolustusministeriö Luokka:Joukkovalvonta
Arzani-Volpini

Arzani-Volpini (tunnettu myös nimellä Scuderia Volpini) oli italialainen Formula 1 -talli, jonka perustivat Gianpaolo Volpini ja Egidio Arzani. Talli osallistui vain yhteen Formula 1 -kilpailuun, vuoden Italian GP:hen. Luigi Piotti ajoi autoa, mutta ei päässyt starttaamaan kilpailuun. ==Tilastot ja saavutukset F1-sarjassa== (avain) Vuosi Malli Moottori Renkaat Kuljettajat 1 2 3 4 5 6 7 Arzani-Volpini Special Maserati L4 ARG MON 500 BEL NED GBR ITA Luigi Piotti DNS ==Lähteet== Luokka:Italialaiset Formula 1 -tallit Luokka:Formula 1 -valmistajat
Tommi Koivistoinen

Tommi Petteri Koivistoinen (s. 10. heinäkuuta 1970 Tampere) on suomalainen uransa lopettanut jalkapallomaalivahti. Koivistoinen on Tampereen Ilveksen kasvatti, joka oli voittamassa A-nuorten SM-pronssia vuonna 1987. Hän nousi Ilveksen edustusjoukkueeseen vain 18-vuotiaana pelaten lähes 30 ottelua kahden vuoden aikana. 1990 Ilveksessä voitetun Suomen Cupin jälkeen Koivistoinen siirtyi Poriin. Hän edusti uransa aikana yhteensä kahdeksaa eri seuraa. Hän voitti urallaan kahdesti Veikkausliiga-mestaruuden, vuonna 1993 FC Jazzissa ja vuonna 1997 Helsingin Jalkapalloklubissa. HJK:ssa pelatessaan Koivistoinen torjui myös Mestarien liigassa. Koivistoinen on valittu Veikkausliigan legendaksi vuonna 2008. Uransa jälkeen Koivistoinen toimi AC Allianssin urheilutoimenjohtajana 2004–2005. Jääkiekkoilija Eetu Koivistoinen on Tommi Koivistoisen poika.Lukon pistehai Eetu Koivistoinen pelaili vielä viisi vuotta sitten futista kutosdivarissa – huoli äidistä pysäytti kiekkouran. ==Saavutukset== * Suomen mestaruus 1993, 1997 ** SM-hopea 1999 ** SM-pronssi 1992 * Suomen Cup 1990, 1996, 1998, 2001 * Liigacup 1996, 1997, 1998 * A-nuorten SM-pronssi 1987 * Veikkausliigan legenda 2008 ==Lähteet== * Matti Wacklin: Sydämenasiana Ilves. Tampere: Ilves ry, 2006. ISBN 952-92-0783-2 * FC Ilves: Kausikirja 1997. Tampere: Ilves ry / FC Ilves ry, 1997 * Veikkausliigan Hall Of Fame * Veikkausliigan ensimmäiset Legendat julkistettu * Legenda muistelee: Ensimmäinen mestaruus hyvin Koivistoisen mielessä === Viitteet === Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Veikkausliigan legendat Luokka:Vuonna 1970 syntyneet Luokka:Elävät henkilöt
Peccatum

Peccatum oli vuosina 1999–2006 toiminut norjalainen avant-garde metal -yhtye. Yhtyeen musiikissa oli vaikutteita esimerkiksi black metalista, progressiivisesta metallista, goottimetallista ja monista muista metallin ulkopuolelle sijoittuvista tyyleistä. ==Historiaa== Yhtyeen perustivat laulaja Ihriel (oikea nimi Heidi Solberg Tveitan), hänen aviopuolisonsa Ihsahn (tunnetun black metal -yhtye Emperorin jäsen) ja Ihrielin veli Lord PZ. Peccatum julkaisi yhteensä kolme albumia ja kaksi EP:tä. Yhtyeen viimeinen albumi Lost in Reverie joka julkaistiin Lord PZ:n erottua yhtyeestä, muutti Peccatumin musiikkia klassiseen ja kokeelliseen suuntaan. Yhtye lopetti toimintansa 4. maaliskuuta 2006, jonka jälkeen Ihriel on jatkanut musiikin tekemistä Star of Ash -yhtyeessä ja Ihsahn on keskittynyt soolouraansa. ==Diskografia== Studioalbumit * * * EP:t * * ==Aiheesta muualla== *Yhtyeen kotisivu *Yhtyeen levy-yhtiön kotisivu Luokka:Norjalaiset metalliyhtyeet Luokka:Avantgardemetalliyhtyeet
OBOS-ligaen

OBOS-liiga () on Norjan toiseksi ylin jalkapalloilun sarjataso. Vuoteen 2005 saakka sarjan nimenä oli 1. divisjon, minkä jälkeen se sai nimekseen Adeccoligaen monikansallisen Adecco-työvoimanvälitysyhtiön sponsoroinnin seurauksena. Vuodesta 2015 liigalla on ollut nykyinen nimensä. OBOS-liigassa on 16 joukkuetta. Kauden jälkeen kaksi parasta nousevat automaattisesti Eliteserieniiniin. Sijoille 3–7 päätyneet pelaavat Eliteserienin kolmanneksi huonoimman joukkueen kanssa yhdestä pääsarjapaikasta. OBOS-liigan kaksi heikointa joukkuetta putoavat kolmannelle sarjatasolle ja kolmanneksi heikoin karsii vielä sarjapaikastaan. Sarja koostui vuoteen 1996 saakka kahdesta lohkosta ja vuoteen 1990 saakka sen nimi oli 2-divisjon. Luokka:Norjan jalkapallosarjat
Valfrid Åkerlund

Valfrid Åkerlund (s. 1955) on suomalainen gospelmuusikko, laulaja, laulujentekijä ja musiikinsovittaja. Hän kuului 1970-luvun lopulla perustettuun Freidiba Boodos -lauluyhtyeeseen, jonka muita jäseniä olivat Kyösti Roth, Erno Enroth, Feija Blomerus ja Rainer Friman. Sittemmin hänen esiintymisensä gospelin parissa on jatkunut muun muassa Romanos-kvartetissa, kuoron säestäjänä ja sovittajana sekä soololaulajana ja duona vaimonsa Tuulan kanssa. Lisäksi Åkerlund tuottaa musiikkia erilaisissa projekteissa omassa studiossaan Tuusulassa. Valfrid Åkerlundia voi kuulla kirkkokonserteissa, evankeliointitapahtumissa ja usein myös hänen kotikirkossaan Keravan helluntaiseurakunnassa. Åkerlund lukee myös romaninkielisiä uutisia YLE Radio 1:n Romano mirits -ohjelmassa. ==Levytyksiä== *Korkeimman suojassa *Tämä päivä kanssasi Freediba Boodos *Tahdotko taivaaseen *Rauhan sanoma Tuula ja Valfrid *Tuula ja Valfrid *Kohti kirkkautta *Latso diives ==Lähteet== ==Aiheesta muualla== * Luokka:Suomalaiset gospellaulajat Luokka:Suomalaiset lauluntekijät Luokka:Suomalaiset sovittajat Luokka:Hengellisen musiikin esittäjät Luokka:Vuonna 1955 syntyneet Luokka:Elävät henkilöt Luokka:Suomen romanit
Nomenklatuura

Nomenklatuura ( [], taustalla 'nimilista') oli vallanpitäjien joukko Neuvostoliitossa ja muissa sosialistissa valtioissa. Nomenklatuura muodosti maan eliitin. Nomenklatuura oli suhteellisen pieni suuremmassa yhteiskunnassa hallitseva ryhmä, joka nautti etuoikeutettua asemaa. Nomenklatuuran jäsenet kuuluivat käytännössä aina kommunistiseen puolueeseen. Nomenklatuura vastasi maan korkeimmasta hallinnosta: puoluejohto, politbyroon jäsenet ja Kremlin virkamiehet luonnollisesti kuuluivat nomenklatuuraan. Nomenklatuuraan kuului vain osa kommunistisen puolueen jäsenistä ja yhteiskunnan virkamiehistä. Suuri osa puolueen jäsenistä tai virkamiehistä ei ollut eliittiä. Alemmille puolueen jäsenille ja virkamiehille oli Neuvostoliitossa oma sanansa, 'apparatsikki' (ven. 'аппара́тчик'). Neuvostoliiton poliittisen järjestelmän tutkijan Michael Voslenskyn mukaan Brežnevin kaudella nomenklatuuraan kuului kolme miljoonaa ihmistä. Nomenklatuura oli keskittynyt Moskovaan, ja alueilla siihen kuuluvia oli suhteellisen vähän. Nomenklatuuran asettuminen Moskovaan liittyi vallan keskittämiseen Moskovaan. Nomenklatuura sai alkunsa kun keisarin ja keisarillisen Venäjän virkamiesten tilalle tulivat vuonna 1917 bolševikit. Ensimmäisen Neuvosto-Venäjän virkamiehistön muodostivat Vladimir Leninin vallankumoukselliset ja jotkut porvarilliset asiantuntijat, jotka auttoivat talouden hallinnassa. Nomenklatuura kuitenkin syntyi vasta elokuussa 1923, kun maan poliittinen johto esitti tehtäviin nimitettäviä henkilöitä jakamalla nimilistoja. Nomenklatuura vahvistui Josif Stalinin kaudella. Brežnevin kaudella nomenklatuuraan kuuluvien keski-ikä oli jo 70 vuotta. ==Asema ja valta== Nomenklatuuraan kuuluvat henkilöt työskentelivät hallinnon kaikilla portailla ja pystyivät käyttämään asemaansa pönkittääkseen omaansa ja muiden taloudellista ja sosiaalista asemaa. Nomenklatuuraan kuuluvat valitsivat uudet jäsenet kommunistisen puolueen sisältä. Kommunistisen puolueen sisällä etenemisen kautta oli mahdollista päästä tehtaanjohtajaksi, sillä poliittinen johto vastasi myös taloudellisesta toiminnasta ja kaikki yritykset olivat valtio-omisteisia. Nomenklatuuran keskittynyt valta oli proletariaatin diktatuuri -ajatuksen vastaista. Työntekijät eivät varsinaisesti päässeet käyttämään valtaa yhteiskunnassa. ==Edut ja elintaso== Neuvostoliiton nomenklatuuraan kuuluneet ja heidän perheensä nauttivat etuoikeuksista. He saivat tyypillisesti auton, mahdollisesti jopa autonkuljettajan sekä pääsyn yhteiskunnan eliitille varattuihin erikoisliikkeisiin, joissa oli saatavilla laadukkaampia tavaroita. Erikoisliikkeen etuja olivat lisäksi jonottomuus ja nopea palvelu. Neuvostoliitossa tällainen erikoisliike oli Berjozka, Tšekkoslovakiassa Tuzex, Puolassa Pevex ja DDR:ssä Intershop. Nomenklatuuralle tarkoitettuja neuvostoyhteiskunnan hienoimpia autoja olivat ZiLn valmistamat limusiinit ja GAZ:n Tšaika-limusiinit. Nomenklatuuraan kuuluva saivat parempaa terveydenhoitoa, ja he saivat myös viettää lomia Mustanmeren rannikolla eri kohteissa. == Lähteet == ==Kirjallisuutta== * Luokka:Politiikan käsitteet Luokka:Venäjänkieliset sanat ja sanonnat
Aston Butterworth

Aston Butterworth oli brittiläinen Formula 1 -talli, joka osallistui neljään kilpailuun kaudella . Tallin kuljettajat eivät päässeet kertaakaan maaliin asti. ==Tilastot ja saavutukset F1-sarjassa== (avain) Vuosi Malli Moottori Renkaat Kuljettajat 1 2 3 4 5 6 7 8 Aston NB42 Butterworth F4 SWI INDY BEL FRA GBR GER DUT ITA Robin Montgomerie-Charrington Kesk. Aston NB41 Bill Aston DNS Kesk. DNQ ==Lähteet== Luokka:Brittiläiset Formula 1 -tallit Luokka:Formula 1 -valmistajat
Arvo Sakrelius

Arvo Andrea Sakrelius (23. joulukuuta 1898 – 12. tammikuuta 1979) oli turkulainen teollisuusneuvos, joka muistetaan Asa Radio Oy:n perustajana ja pitkäaikaisena toimitusjohtajana.Kuka kukin on 1978, s. 844 (Viitattu 10.11.2018) Arvo Sakreliuksen isä oli pienyrittäjä Johan Frans Sakrelius ja äiti Amanda Karoliina Suominen. Hän oli jo koulupoikana kiinnostunut kemiasta, fysiikasta ja sähköopista. Viipurissa asunut sukulainen otti 15-vuotiaan pojan apulaiseksi sähköliikkeeseen. Turkuun palattuaan 17-vuotiaana Sakreliuksella oli sähköasentajan paperit taskussaan. Pian nuorukainen sai sähköliikkeen vastuullisena toimihenkilönä laskea urakkatarjoukset, suorittaa hankinnat ja asennustyöt alaisenaan nelisenkymmentä miestä. Vuonna 1922, vain vuosi sen jälkeen kun maailman ensimmäinen yleisradiolähetys oli kuultu Pittsburghissa Yhdysvalloissa, Sakrelius sai valmiiksi ensimmäisen oman vastaanottimensa. Tämä paristokäyttöinen vastaanotin syntyi vaatimattomasti kotikeittiön työnurkkauksessa ja rakentajansa nimen alkukirjainten mukaan se sai leikkimielellä nimen ASA. Hän oli hellittänyt otettaan sähkömiehenä ja siirtynyt polkupyörien edustajaksi. Kauppatupa-nimisessä yrityksessä oli ollut tilaisuus tutustua myymälän hoitoon ja kulutustavaroiden myyntiin, kunnes hän perusti Radioliike Arvo Sakrelius -nimisen yrityksen 27. syyskuuta 1927. Vuonna 1930 yritys muutettiin osakeyhtiöksi ja nimeksi tuli Asa Radio Oy. Vuonna 1949 Sakreliukselle myönnettiin teollisuusneuvoksen arvonimi. 1. helmikuuta 1972 hän luopui terveydellisistä syistä toimitusjohtajan tehtävistä ja jäi hallituksen puheenjohtajaksi. ==Lähteet== Luokka:Suomalaiset yritysjohtajat Luokka: Suomalaiset yrittäjät Luokka:Vuonna 1898 syntyneet Luokka:Vuonna 1979 kuolleet
Yhteis-Vapaamuurari

Yhteis-Vapaamuurari oli jäsenille sekä suurelle yleisölle tarkoitettu, mm. vapaamuurariutta käsittelevä aikakausjulkaisu. Tämä Suomen Yhteis- Vapaamuurarijärjestön toimittama lehti alkoi ilmestyä tammikuussa 1921 ja viimeinen numero julkaistiin helmikuussa 1926. Kaiken kaikkiaan lehtiä ilmestyi tänä aikana 36 numeroa. Päätoimittajana toimi Kyllikki Ignatius, toimitussihteerinä R. Candolin ja muuna toimituskuntana Jussi Snellman, Laina Brummert sekä Edvin Larsson.Yhteis-Vapaamuurari-lehdet 1921-1926. Aikaisemmin vuoden 1921 alussa Pekka Ervast oli julkaissut neljässä Ruusu-Risti-lehden numerossa erillistä osastoa tai lehteä lehdessä nimeltä Suomen Yhteis- Vapaamuurari-järjestö.Ruusu-Risti-lehdet 1-4 / 1921. ==Lähteet== Luokka:Suomalaiset järjestölehdet Luokka:Vapaamuurarius Suomessa
Maatalouskauppa

Maatalouskauppa on laaja kaupallinen kokonaisuus, joka käsittää koneet ja kotieläinten tarvitsemat rehut sekä myös viljelyn edellyttämät siemenet, lannoitteet, kasvinsuojeluaineet kuin myös valmiin sadon ostamisen. ==Maatalouskauppa Suomessa== Maanviljelyn, karjanhoidon ja jalostuksen koneellistuessa tuli maatalouskaupan muodostuminen välttämättömäksi . Suomessa 1900-luvun alussa yleensä osuustoimintaperiaatteella muodostuneet meijerit hakivat vientimarkkinat yhdessä muodostamalla keskusosuuskunnakseen Valion. Lihanjalostuksen keskittyminen voita vähäisemmän viennin vuoksi muodostui paljon myöhemmin. Vuosisadan alussa ongelmaksi koettiin siemenkauppa, jolloin perustettiin Hankkija, jonka tunnuslauseena oli tutkittu, tarkastettu, taattu viljansiemeniä koskien. Osuustoiminnalliselta pohjalta Hankkijan tapaan toimi myös SOK sekä siitä 1917 eronnut Osuustukkukauppa. Myöhemmin myös yksityinen kauppa muodosti valtakunnallisia tukkuja (Tuko). *
Varpuset

Varpuset (Passeridae) on pienikokoisten varpuslintujen lahkoon kuuluvien lintujen heimo. Ne esiintyvät alkuperäisinä Euroopassa, Afrikassa ja Aasiassa. Yksi laji, varpunen, elää näiden lisäksi nykyään Pohjois-Amerikassa, Australiassa ja osassa Etelä-Amerikkaa. Varpuset ovat pieniä, lyhytpyrstöisiä ja vahvanokkaisia lintuja, joiden väritys on pääosin ruskeata ja harmaata. Varpuset ovat siemensyöjiä, mutta jotkin lajit syövät myös hyönteisiä. Varpuset ovat läheistä sukua kutojille. Varpusiin kuuluu 8 sukua ja 38 lajia. Suurin suku on varpusten suku, jossa on 23 lajia. ==Suvut ja lajit== ===Aasianlumivarpuset Pyrgilauda=== * Kanelilumivarpunen Pyrgilauda blanfordi * Pamirinlumivarpunen Pyrgilauda theresae * Pikkulumivarpunen Pyrgilauda davidiana * Rusolumivarpunen Pyrgilauda ruficollis ===Lumivarpuset Montifringilla=== * Lumivarpunen Montifringilla nivalis * Tiibetinlumivarpunen Montifringilla henrici * Tuhkalumivarpunen Montifringilla adamsi ===Pensaikkovarpuset Gymnoris=== * Keltakurkkuvarpunen Gymnoris pyrgita * Metsäkalliovarpunen Gymnoris superciliaris * Pensaskalliovarpunen Gymnoris dentata * Tarhavarpunen Gymnoris xanthocollis ===Varpuset Passer=== * Aavikkovarpunen Passer simplex * Afrikanvarpunen Passer motitensis * Arabiankultavarpunen Passer euchlorus * Eteläntuhkavarpunen Passer diffusus * Indusinvarpunen Passer pyrrhonotus * Italianvarpunen Passer italiae * Kanelivarpunen Passer cinnamomeus * Kapverdenvarpunen Passer iagoensis * Karakuminvarpunen Passer zarudnyi * Kastanjavarpunen Passer eminibey * Keidasvarpunen Passer ammodendri * Keltatamariskivarunen Passer yatii * Kordofaninvarpunen Passer cordofanicus * Palmuvarpunen Passer flaveolus * Pensasvarpunen Passer hispaniolensis * Pikkuvarpunen Passer montanus * Sahelinkultavarpunen Passer luteus * Sirkkuvarpunen Passer melanurus * Sokotranvarpunen Passer insularis * Somalianvarpunen Passer castanopterus * Tamariskivarpunen Passer moabiticus * Tuhkavarpunen Passer griseus * Varpunen Passer domesticus ===Lajeja, joilla on oma sukunsa=== * Arovarpunen Carpospiza brachydactyla * Kalliovarpunen Petronia petronia * Piiskulumivarpunen Onychostruthus taczanowskii * Ruskorilli Hypocryptadius cinnamomeus == Lähteet == * Luokka:Seulonnan keskeiset artikkelit
Ole Johansson

Ole Henrik Johansson (s. 16. kesäkuuta 1951 Espoo)Kuka kukin on 2007, Otava 2006 on vuorineuvos ja yritysjohtaja. Hän teki pitkän uran Wärtsilässä toimien sen konsernijohtajana vuosina 2000–2011. Sittemmin Johansson on toiminut eQ Oyj:n hallituksen puheenjohtajana. ==Ura== Johansson valmistui diplomiekonomiksi Svenska handelshögskolanista vuonna 1974. Hän työskenteli Wärtsilä-konsernissa jo vuosina 1975–1979 ja uudelleen vuodesta 1981. Vuosina 2007–2009 hän toimi Teknologiateollisuuden hallituksen puheenjohtajana. Vuonna 2005 Johansson sai vuorineuvoksen arvonimen. Hänelle myönnettiin vuonna 2013 Suomen Valkoisen Ruusun toiseksi korkein I luokan komentajamerkki. ===Elinkeinoelämän keskusliiton johdossa 2011=== Johansson nousi Elinkeinoelämän keskusliitto EK:n puheenjohtajaksi vuonna 2011. Hän oli Teknologiateollisuuden hallituksen puheenjohtajana ollut tyytymätön liittokierrosten verrattain korkeisiin palkankorotuksiin ja suuriin lakkojen määrään (vuosina 2010–2011 lakkosaldo oli yhteensä 471.000 työpäivää). Tultuaan valituksi EK:n hallituksen puheenjohtajaksi hän asetti tavoitteeksi työnantajan kannalta maltillesemmat palkankorotukset. Pitkien neuvottelujen jälkeen Johansson oli hyväksymässä raamisopimusta, joka solmittiin työmarkkinajärjestöjen välille syksyllä 2011. Hänen mukaansa sopimuksella vältettiin palkkakilpailu, eikä se siten heikentänyt Suomen palkkakilpailukykyä. Johansson totesi joulukuussa 2011, että “lopulta syntyi ennätysmäisen kattava raamisopimus”. Muun muassa elinkeinoministeri Jyri Häkämies sanoi raamisopimusneuvottelujen aikana, että raamisopimusta kannattaa yrittää, koska sillä voitaisiin turvata sekä teollisuuden kilpailukyky että ostovoima. Sopimuksen allekirjoittamisen jälkeen pääministeri Jyrki Katainen piti raamisopimusta historiallisen kattavana, koska hallitus on hyväksynyt lupaamansa vastaantulotoimet muun muassa yritysverotuksessa ja lomautusajan korvauksissa. ===Outokummun johdossa=== Vuosina 2008–2013 Johansson oli Outokumpu Oyj:n hallituksen puheenjohtaja. Hän erotti vuonna 2011 toimitusjohtajan paikalta vuorineuvos Juha Rantasen ja nimesi tilalle Mika Seitovirran. Outokummun osakekurssi laski vuosien 2008 ja 2012 välillä 90 prosenttia. Vuoden 2012 alussa Outokumpu julkisti suuren 2,7 miljardin euron yrityskaupan saksalaisen Thyssen Kruppin kanssa. Kauppa ei sujunut odotetusti, sillä Euroopan komissio vaati kilpailullisista syistä Outokumpua myymään keskeisen tehtaan Italian Ternissä. Strategian epäonnistuminen johti Outokummun osakekurssien putoamiseen ja Suomen valtion omistuksen markkina- arvon yli 100 miljoonan euron laskuun. Tammikuussa 2013 Johansson jätti hallituksen puheenjohtajan paikan ja hänen tilalleen nousi Jorma Ollila. ==Lähteet== Luokka:Suomalaiset yritysjohtajat Luokka:Vuorineuvokset Luokka:Wärtsilä Luokka:Vuonna 1951 syntyneet Luokka:Elävät henkilöt
Ville Jokinen

Ville Jokinen (s. 1993) on suomalainen lapsinäyttelijä. Hän esittää MTV3:n draamasarjassa Veljet Otto-nimistä poikaa, jolla on ADHD-diagnoosi. Hän on näytellyt myös Zaida Bergrothin ohjaamassa lyhytelokuvassa Heavy Metal. Jokinen kävi Aleksis Kiven peruskoulun Alppiharjussa. == Filmografia == * Veljet – Otto (2008) * Maailmanparantaja - Otto (2011) == Lähteet == Luokka:Suomalaiset lapsinäyttelijät Luokka:Vuonna 1993 syntyneet Luokka:Elävät henkilöt
Elkem

Elkem AS on norjalainen metalliteollisuusyritys. Sen pääkonttori sijaitsee Oslossa, Norjassa. thumb|left|Elkem Bjoelvefossenin valimo Ålvikissa, Norjassa == Historia == Elkemin perusti Sam Eyde vuonna 1904, jolloin yhtiön toimialaksi tuli elektro-metallurgisten prosessien kehittäminen. Vuonna 1917 yhtiö hankki ensimmäisen rautametalliseostehtaan ja keksi ns. Söderberg- prosessin alumiinin jalostamiseksi. Vuonna 1940 Georg Hagerup-Larsen pakeni saksalaismiehitystä Yhdysvaltoihin ja lisensoi Söderberg-prosessin Alcoalle. 1970-luvulta alkaen yritys laajeni lukuisten yritysostojen kautta. Orkla- konserni hankki osake-enemmistön yhtiöstä vuonna 2005, jolloin sen osakkeen noteeraus Oslon pörssissä päättyi. Vuodesta 2006 yritys on investoinut voimakkaasti muun muassa aurinkoenergiaan, esimerkiksi satsaamalla 2,7 mrd kruunua erittäin puhtaan piin tuottamiseen tarkoitetun tehtaan perustamiseen Kristiansandissa. == Lähteet == == Aiheesta muualla == *Elkemin sivusto Luokka:Norjalaiset pörssiyhtiöt
Fisker Automotive

Fisker Automotive Inc. on yhdysvaltalainen automuotoiluyritys ja -valmistaja, joka valmistaa yksilöllisiä urheiluautoja. Yhtiön perustivat 2005 tanskalaissyntyinen Henrik Fisker ja saksalainen Bernhard Koehler toimittuaan tätä ennen yhdessä usean muun autovalmistajan alaisuudessa. Fisker Automotive esitteli 14. tammikuuta 2008 North American International Auto Show- autonäyttelyssä (NAIAS) Detroitissa ensimmäisen tuotantomallinsa neliovisen plug-in-hybridiauton Fisker Karman. Karman ensimmäiset toimitukset alkoivat 2011, ja tuotantomääräksi oli kaavailtu 15 000 autoa vuodessa. Vain runsaat 2 000 autoa rakennettiin, miltei kaikki Suomessa Valmet Automotiven Uudenkaupungin tehtailla vuoden 2011 lopulta alkaen.Uudenkaupungin autotehtaalle uusi tuotantosopimus, luettu 13.11.2008 . Vuonna 2013 yhtiö palkkasi asianajajat selvittämään yhtiön heikentynyttä tilaa.TMNet: Fisker menossa konkurssiin, viitattu 4.4.2013 Kesäkuussa 2024 Fisker hakeutui Chapter 11 -menettelyn mukaiseen yrityssaneeraukseen, kun uusien omistajien tai toiminnan rahoittajien etsintä ei tuottanut tulosta. == Lähteet == == Aiheesta muualla == *Fisker Automotive Luokka:Autonvalmistajat Luokka:Yhdysvaltalaiset teollisuusyritykset